CELEX: 62011CN0172
Language: lv
Date: 2011-04-11 00:00:00
Title: Lieta C-172/11: Lūgums sniegt prejudiciālu nolēmumu, ko 2011. gada 11. aprīlī iesniedza Arbeitsgericht Ludwigshafen am Rhein (Vācija) — Georges Erny/Daimler AG-Werk Wörth

30.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 226/9
            
         Lūgums sniegt prejudiciālu nolēmumu, ko 2011. gada 11. aprīlī iesniedza Arbeitsgericht Ludwigshafen am Rhein (Vācija) — Georges Erny/Daimler AG-Werk Wörth
   
   (Lieta C-172/11)
   2011/C 226/16
   Tiesvedības valoda — vācu
   
      Iesniedzējtiesa
   
   
      Arbeitsgericht Ludwigshafen am Rhein
   
   
      Lietas dalībnieki pamata procesā
   
   
      Prasītājs: Georges Erny
   
   
      Atbildētāja: Daimler AG-Werk Wörth
   
   
      Prejudiciālie jautājumi
   
   
               1)
            
            
               Vai ar noteikumiem par nepilna darba laiku, kas attiecībā uz gados vecākiem darba ņēmējiem paredzēti individuālā līgumā un kuros paredzēts, ka arī attiecībā uz Francijas izcelsmes pārrobežu darba ņēmējiem saskaņotais darba samaksas palielinājums ir jāaprēķina saskaņā ar Vācijas Rīkojumu par minimālo neto darba samaksu, kā norādīts starp pusēm noslēgtā līguma par gados vecāku darba ņēmēju nepilnu darba laiku 5. panta 1. punktā, tiek pārkāpts LESD 45. pants, ko īsteno ar Padomes 1968. gada 15. oktobra Regulas (EEK) Nr. 1612/86 (1) 7. panta 4. punktu?
            
         
               2)
            
            
               Ja atbilde uz 1. jautājumu ir apstiprinoša:
               Vai ņemot vērā LESD 45. pantu, ko īsteno ar Padomes 1968. gada 15. oktobra Regulas (EEK) Nr. 1612/86 7. panta 4. punktu, atbilstošie noteikumi, kas ietverti darba koplīgumos, kā, piemēram, 2000. gada 24. jūlija uzņēmuma darba koplīguma 8.3. punktā un 2004. gada 23. novembra ģenerālvienošanās 7. punktā, ir interpretējami tādējādi, ka, aprēķinot darba samaksas palielinājumu, pārrobežu darba ņēmēju gadījumā nav jābalstās uz Vācijas Rīkojumā par minimālo neto darba samaksu ietverto tabulu?
            
         
      (1)  Padomes 1968. gada 15. oktobra Regula (EEK) Nr. 1612/86 par darba ņēmēju brīvu pārvietošanos Kopienā (OV L 257, 2. lpp.).